Műszaki leírás
Kerti kiülő

300 * 300 cm befoglaló méretű, hatszög alaprajzú kerti kiülő fából készítve, csiszolva, alapozva, vastag lazór fedőréteggel lekenve, az alábbiak szerint:
Az építmény padlóját fapadlóval kell befedni. 
A 220 cm magas oszlopok függőlegesek. A pavilon fedett, a tető kialakításához tetőszék is szükséges. Ezt csúcsban összefutó 50x100 mm-es sarokszarufák, és két-három 80x80 mm-es kötőgerenda beépítésével kell megoldani. A 30 fokban felerősített szarufák 200 mm-nyire nyúljanak túl a sarokoszlopokon. A szarufákat a csúcsukban egy, a kötőgerendákra támaszkodó, középre beépített székoszloppal kell alátámasztani, amelyet felül taréjfogó lécekkel kell a szarufákhoz erősíteni.
 A tetőszéket 10 mm vastag OSB építőlapból háromszögűre szabott fedőlemezekkel szükséges lefedni, amelyeket csavarozva kell erősíteni a szarufák élére. 
Alsó szélük 150 mm-rel nyúljon túl a szarufák függőlegesre vágott végén.
Ezekre kell felerősíteni a 20x150 mm-es eresz deszkákat.

A tetőszék burkolatát fekete mezőgazdasági fóliával kell lefedni, két rétegben. Tetőfedő anyagként az OSB lapokra nádpallót kell felfogatni.
A tető csúcsát a beázás ellen fa sisakkal kell ellátni.

[image: A nagyításhoz KLIKK ide!]Oldalburkolatok:
 A rácselemek 20x40 mm-es lécekből, egymásra lapoltan készülnek. Felülre 300-400 mm, alulra pedig 800 mm magas rácsok kerülnek. A felső rácsokat a fedélszék borítása alá és az oszlopok közé kell felerősíteni, míg az alsó rácsokat  kerítést képezve kell az oszlopokhoz rögzíteni.
 Ezek tetejére 20x80 mm-es lécekből könyöklő kerül. 

